ശ്വാസമടക്കിപ്പിടിച്ച് കണ്ടുപോവുന്ന പ്രകടനം: ഹൃദയം നിറഞ്ഞ അഭിനന്ദനങ്ങള്: നീരജ് ചോപ്രയെ പ്രശംസിച്ച് സൂപ്പര് താരങ്ങള് neeraj chopra and mohanlalandmammootty ടോക്കിയോ ഒളിംപിക്സില് ജാവലിന് ത്രോയില് സ്വര്ണ്ണം നേടി ചരിത്രം കുറിച്ചിരിക്കുകയാണ് ഇന്ത്യന് അത്ലറ്റിക്സ് താരം നീരജ് ചോപ്ര. 2008ലാണ് ഇന്ത്യ വ്യക്തിഗത ഇനത്തില് അവസാനമായി സ്വര്ണം നേടിയത്. ഷൂട്ടിങ്ങില് അഭിനവ് ബിന്ദ്രയിലൂടെയായിരുന്നു അത്. എന്നാല് ഇപ്പോള് ഒളിംപിക്സ് ചരിത്രത്തില് ഇന്ത്യയുടെ ആദ്യ വ്യക്തിഗത അത്ലറ്റിക്സ് മെഡല് നേട്ടവും രണ്ടാം സ്വര്ണമെഡല് നേട്ടവും സ്വന്തമാക്കാന് നീരജിന് കഴിഞ്ഞു. ഒപ്പം ഇന്ത്യ ഏറ്റവും കൂടുതല് മെഡല് നേടുന്ന ഒളിംപിക്ലായി ടോക്യോ ഒളിംപിക്സ് മാറുകയും ചെയ്തു. നീരജ് ചോപ്രയ്ക്ക് പുറമെ മറ്റൊരു ഇന്ത്യന് താരവും ശനിയാഴ്ച ഒളിംപിക്സില് മെഡല് നേട്ടം സ്വന്തമാക്കിയിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗുസ്തിയില് ബജ്രംഗ് പൂനിയയാണ് വെങ്കല മെഡല് നേട്ടം സ്വന്തമാക്കിയത്. ഇപ്പോഴിതാ സിനിമ രംഗത്തുള്ളവരും നീരജ് ചോപ്രയുടെ സുവര്ണ നേട്ടത്തിനും ബജ്രംഗിന്റെ വെങ്കല നേട്ടത്തിനും അഭിനന്ദിക്കുകയാണ്. മോഹന്ലാലും മമ്മൂട്ടിയും അടക്കം പ്രമുഖ താരങ്ങള് സാമൂഹ്യമാധ്യമങ്ങളില് നീരജിനും ബജ്രംഗിനും പ്രശംസയറിയിച്ചു. ടോക്കിയോ ഒളിമ്ബിക്സില് ജാവലിന് ത്രോയില് സ്വര്ണ്ണ മെഡല് നേടിയ നീരജ് ചോപ്രയ്ക്ക് ഹൃദയം നിറഞ്ഞ അഭിനന്ദനങ്ങള്. മമ്മൂട്ടി തന്റെ ഫെയ്സ്ബുക്ക് പോസ്റ്റില് കുറിച്ചു. ശ്വാസമടക്കിപ്പിടിച്ച് കണ്ടുപോവുന്ന മികച്ച പ്രകടനം. വെങ്കല മെഡലിന് ബജ്രംഗ് പൂനിയക്ക് അഭിനന്ദനങ്ങള്, അങ്ങനെ ഇന്ത്യയ്ക്ക് ആറാം മെഡല് ലഭിച്ചു, എന്നാണ് ബജ്രംഗ് പൂനിയയുടെ വെങ്കല മെഡല് നേട്ടത്തെ പ്രശംസിച്ച് മോഹന്ലാല് ഇന്സ്റ്റഗ്രാമില് കുറിച്ചത്. മലയാള സിനിമയിലെ ജയറാം, മഞ്ജു വാര്യര്, കുഞ്ചാക്കോ ബോബന്, പൃഥ്വിരാജ്, ആസിഫ് അലി, നിവിന് പോളി, ടൊവിനോ തോമസ്, ദുല്ഖര് സല്മാന് തുടങ്ങി നിരവധി താരങ്ങളും നീരജിന്റെ സുവര്ണ നേട്ടത്തിന് അഭിനന്ദനങ്ങള് അറിയിച്ചെത്തിയിട്ടുണ്ട്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona